มองหาการใช้ยารักษา มองหาวิธีการรักษาทางเลือก ใช้การรักษาพื้นบ้าน
ถ้าอาการปวดไหล่ของคุณอยู่ในขั้นรุนแรง เป็นมานาน (เกินสองสามสัปดาห์) หรือทำให้ร่างกายอ่อนแรง และการรักษาเองที่บ้านก็ไม่ช่วยอะไรมาก ก็ต้องไปหาหมอ อาการปวดไหล่นั้นอาจเกิดจากสาเหตุที่ร้ายแรง เช่น เอ็นฉีกขาด กระดูกอ่อนเสียหาย ข้อต่อหลุด ไขข้อร้าวหรืออักเสบก็ได้ หมออาจแนะนำผู้เชี่ยวชาญเฉพาะด้านอย่างหมอกระดูก หมอประสาท หรือหมอด้านไขข้อ เพื่อการตรวจที่แม่นยำและรักษาหัวไหล่ของคุณได้   การเอ็กซเรย์, การสแกนกระดูก, การตรวจด้วยเครื่องสร้างภาพด้วยคลื่นแม่เหล็กไฟฟ้า (MRI), การตรวจเอ็กซเรย์คอมพิวเตอร์ (CT scan) และการตรวจเส้นประสาทด้วยไฟฟ้า เป็นเครื่องมือที่ผู้เชี่ยวชาญจะใช้ช่วยวินิจฉัยอาการปวดไหล่ของคุณ คุณอาจได้รับยาที่แรงขึ้นทางการสั่งจ่ายของหมอ (โดยเฉพาะถ้าอาการปวดนั้นเกิดจากไขข้ออักเสบ) และ/หรืออาจถูกขอให้ใช้ผ้าคล้องแขนในรัยะสั้นๆ ซึ่งเป็นเรื่องปกติสำหรับอาการข้อต่อฉีกขาดหรือไหล่หลุด หมอจะบอกแผนการรักษาที่ทำขึ้นมาเพื่อรักษาคุณโดยเฉพาะ ถ้าปัญหาปวดไหล่เกิดซ้ำซาก (เรื้อรัง) และไม่ดีขึ้นจากการออกกำลังกาย คุณอาจต้องการการฟื้นฟูที่มีผู้เชี่ยวชาญคอยให้คำแนะนำ หมออาจส่งคุณไปพบนักกายภาพบำบัด ผู้ซึ่งสามารถแสดงวิธีการออกกำลังยืดเหยียดเพิ่มความแข็งแกร่งเพื่อฟื้นฟูไหล่ของคุณ กายภาพบำบัดนั้นมักจะต้องทำสัปดาห์ละ 2-3 ครั้งเป็นเวลา 4-8 สัปดาห์เพื่อรักษาปัญหาไหล่เรื้อรังให้ได้ผล   หากจำเป็น นักกายภาพบำบัดสามารถรักษาอาการปวดกล้ามเนื้อไหล่ด้วยเครื่องมืออย่างอุลตราซาวนด์ในกายภาพบำบัดหรือเครื่องกระตุ้นกล้ามเนื้อด้วยไฟฟ้า การออกกำลังกายเพิ่มความแข็งแกร่งที่ดีต่อไหล่คือการวิดพื้น การดึงข้อ การว่ายน้ำ และการพายเรือ แต่ต้องให้แน่ใจว่าอาการบาดเจ็บนั้นหายดีแล้ว คอร์ติโซนเป็นฮอร์โมนที่บางครั้งถูกใช้ในทางการแพทย์เพื่อรักษาอาการบาดเจ็บและอาการไขข้ออื่นๆ เช่น โรคข้ออักเสบรูมาตอยด์และโรคไขข้อเสื่อม การฉีดยาสเตียรอยด์เข้าไปในกล้ามเนื้อ เอ็นกระดูก หรือเอ็นกล้ามเนื้อจะลดอาการอักเสบได้อย่างรวดเร็ว และช่วยให้กลับมาขยับไหล่ได้เหมือนปกติอีกครั้ง เมื่อเปรียบเทียบกับยาแก้อักเสบกลุ่ม NSAID แล้ว คอร์ติโซนจะออกฤทธิ์นานกว่าและส่งผลรุนแรงกว่า ยาที่ใช้ส่วนใหญ่ได้แก่ เพรดนิโซโลน (prednisolone), เด็กซาเมทาโซน(dexamethasone) และ ไตรแอมซิโนโลน (triamcinolone)   อาการแทรกซ้อนของการฉีดคอร์ติโคสเตียรอยด์ที่อาจเป็นไปได้ก็คือมีการติดเชื้อ มีเลือดออก เส้นเอ็นอ่อนแรง กล้ามเนื้อบริเวณนั้นฝ่อ เส้นประสาทเกิดระคายเคืองหรือเสียหาย และระบบภูมิต้านทานอ่อนแอลง หากการฉีดคอร์ติโคสเตียรอยด์ยังไม่ทำให้อะไรดีขึ้น การผ่าตัดจะเป็นทางเลือกที่เหลือและควรปรึกษาหมอ การผ่าตัดแก้อาการปวดไหล่เรื้อรังนั้นมักเป็นทางออกสุดท้าย (หลังจากได้ลองวิธีการอื่นไปแล้ว) แต่ถ้าในกรณีที่ไหล่หลุดหรือกระดูกร้าวจากอาการบาดเจ็บร้ายแรงเช่นอุบัติเหตุทางรถยนต์หรือจากการเล่นกีฬา ก็รับประกันว่าต้องเข้าผ่าตัดทันที  อาการข้อหัวไหล่อักเสบอาจนำไปสู่การเกิดเงี่ยงกระดูกหรือกระดูกอ่อนก่อตัวไม่เชื่อมกัน ซึ่งสามารถรักษาได้โดยการผ่าตัดผ่านกล้อง เส้นเอ็นไหล่ซึ่งเป็นกล้ามเนื้อสี่มัดที่อยู่ล้อมรอบเบ้าข้อต่อหัวไหล่ฉีกขาดเป็นสาเหตุหลักของอาการปวดจนใช้งานไม่ได้ที่ต้องใช้การผ่าตัดรักษา  การผ่าตัดไหล่อาจต้องใช้แท่งโลหะ เข็ม หรืออุปกรณ์อื่นเพื่อช่วยหนุนโครงไว้ อาการแทรกซ้อนจากการผ่าตัดหัวไหล่ที่เป็นไปได้ก็คือการเกิดติดเชื้อเฉพาะจุด อาการแพ้ยาสลบ เส้นประสาทเกิดความเสียหาย และเกิดอาการปวดบวมเรื้อรัง อาการแทรกซ้อนจากการผ่าตัดหัวไหล่ที่เป็นไปได้ก็คือการเกิดติดเชื้อเฉพาะจุด อาการแพ้ยาสลบ เส้นประสาทเกิดความเสียหาย และเกิดอาการปวดบวมเรื้อรัง กล้ามเนื้อตึงเกิดขึ้นเมื่อเนื้อเยื่อกล้ามเนื้อถูกใช้เกินกว่าข้อจำกัดของมันและฉีกขาด ซึ่งทำให้เกิดปวด อักเสบและมีการป้องกันตนเองบางระดับ (อาการกล้ามเนื้อกระตุกเป็นความพยายามที่จะป้องกันไม่ให้เกิดความเสียหายมากไปกว่านี้) การนวดระดับเนื้อเยื่อชั้นลึกจะช่วยคลายอาการตึงระดับเบาถึงปานกลางได้ เพราะมันจะลดอาการกล้ามเนื้อกระตุก ต่อต้านการอักเสบ และช่วยให้คลายตัวลง เริ่มจากนวดเป็นเวลา 30 นาที เน้นตรงหัวไหล่ ต้นคอ และกลางแผ่นหลัง ให้หมอนวดได้ลงน้ำหนักลึกเท่าที่คุณจะทนไหวโดยไม่ร้องโอดโอย   ดื่มน้ำเยอะๆ ทันทีหลังการนวดทุกครั้งเพื่อขับสารที่เกิดจากอาการอักเสบกับกรดแลคติกออกจากร่างกาย ถ้าไม่ทำเช่นนั้นอาจเกิดปวดศีรษะหรือคลื่นไส้เล็กน้อยได้ หมอนวดอาจกดตรงจุดกดเจ็บเพื่อเน้นบริเวณที่เนื้อเยื่อกล้ามเนื้อตึงเป็นพิเศษที่เกิดในไหล่หลังอาการบาดเจ็บหรือใช้งานหนักเกินไป การฝังเข็มเป็นภูมิปัญญาโบราณที่จะใช้เข็มเล่มบางฝังลงไปตรงจุดพลังงานภายในผิวหนัง/กล้ามเนื้อเพื่อจะลดอาการปวดและอักเสบลง การฝังเข็มสำหรับอาการปวดไหล่ (ที่เกิดจากการบาดเจ็บหรือข้อเสื่อม) นั้นได้ผลอยู่ โดยเฉพาะถ้าได้ทำตั้งแต่ตอนที่เริ่มมีอาการ ตามหลักการของแพทย์แผนจีนโบราณนั้น การฝังเข็มจะทำให้หลั่งสารอย่างเอ็นโดรฟินส์กับเซโรโทนินออกมา ซึ่งมันทำหน้าที่ลดอาการปวด  การฝังเข็มนั้นทำได้โดยผู้เชี่ยวชาญด้านสุขภาพ ไม่ว่าหมอ หมอจับกระดูก หมอวิถีธรรมชาติ นักกายภาพบำบัด และหมอนวด ไม่ว่าคุณจะเลือกใครก็ขอให้เขาต้องมีประกาศนียบัตรจาก NCCAOM จุดฝังเข็มที่อาจบรรเทาอาการปวดไหล่นั้นไม่จำเป็นต้องอยู่ในบริเวณใกล้กับที่คุณรู้สึกปวดแต่อย่างใด บางจุดอาจอยู่ไกลตรงส่วนอื่นของร่างกายก็ได้ หมอจับกระดูก (chiropractor) เป็นผู้เชี่ยวชาญด้านไขข้อที่จะเน้นการทำให้กระดูกสันหลังกับข้อกระดูกส่วนระยางค์เช่นหัวไหล่ได้กลับมาใช้งานและเคลื่อนที่ได้เป็นปกติ อาการปวดไหล่ไม่จำเป็นต้องเกิดจากข้อต่อกลีโนฮิวเมอรัล (glenohumeral) กับข้อต่ออะโครมิโอคลาวิคูลาร์ (acromioclavicular) ที่อยู่ด้านล่างแต่เพียงอย่างเดียว มันอาจเกิดจากเยื้อไขข้อตรงคอหรือหลังด้วยก็ได้ หมอจับกระดูกถูกฝึกมาให้วินิจฉัยปัญหาทางข้อกระดูกและรักษา (ถ้าจำเป็น) ด้วยวิธีการดัดข้อต่อด้วยมือที่มักเรียกว่าการปรับกระดูก ซึ่งจะทำให้เกิดเสียง  "เป๊าะ" ดังออกมา    ถึงแม้การปรับข้อต่อเพียงครั้งเดียวบางทีอาจบรรเทาอาการปวดไหล่จนหายขาด แต่ส่วนใหญ่แล้วต้องใช้การรักษา 3-5 ครั้งถึงจะเห็นผลชัดเจน การปรับข้อต่อด้วยมือไม่เหมาะกับคนที่เป็นโรคไขข้ออักเสบ ผู้เชี่ยวชาญแขนงอื่นที่อาจใช้การปรับข้อต่อด้วยมือก็ยังมีหมอกระดูกกับนักกายภาพบำบัด แม้จะไม่เสมอไป แต่บ่อยครั้งที่สาเหตุพื้นฐานของการปวดไหล่มาจากแค่การใช้งานมันหนักเกินไป เช่นยกของหนักเกินหรือยกของเบาแต่บ่อย หยุดการทำกิจกรรมอย่างน้อยสักสองสามวัน ถ้าปัญหาของคุณเกี่ยวข้องกับการทำงาน ถ้าเป็นไปได้ก็ขอเจ้านายสลับสับเปลี่ยนไปทำงานอย่างอื่น ถ้าการปวดไหล่มาจากการเล่นกีฬา คุณก็อาจออกกำลังแบบดุเดือดไปหน่อยหรือไม่ก็เล่นผิดท่า ให้ปรึกษาครูฝึก  การเอาแต่พักบนเตียงไม่ใช่ความคิดที่ดีนักสำหรับอาการบาดเจ็บทางกล้ามเนื้อกับกระดูก เพราะจำเป็นต้องขยับร่างกายบ้างเพื่อกระตุ้นการไหลเวียนของเลือดและการฟื้นตัว เมื่อเป็นเช่นนั้นจึงสรุปได้ว่าพักเสียบ้างจะเป็นผลดี แต่ถ้าไม่มีการขยับมันเลยจะกลายเป็นผลเสีย ทบทวนสภาพแวดล้อมในการนอนของคุณ ฟูกนิ่มเกินไปหรือหมอนหนาเกินไปก็อาจทำให้ไหล่ปวดได้ อาจจำเป็นต้องนอนหงายสักไม่กี่วันหรือเป็นสัปดาห์เพื่อไม่ให้หัวไหล่อาการกำเริบ อาการปวดข้อต่อหัวไหล่ (ตรงข้ามกับอาการปวดกล้ามเนื้อ) อยู่บ่อยๆ นั้นจะยิ่งแย่ลงในตอนกลางคืนระหว่างนอนบนเตียง การประคบน้ำแข็งเป็นการรักษาที่ได้ผลสำหรับเกือบจะทุกอาการบาดเจ็บรุนแรง รวมไปถึงหัวไหล่ตึงหรือหัวไหล่ฉีกด้วย เพราะมันไปทำให้เส้นเลือดหดตัว (ลดการไหลเวียนของเลือด) และทำให้เนื้อเยื่อเส้นประสาทมีอาการชา การใช้ความเย็นมาบำบัดนั้นควรจะกระทำตรงส่วนที่นุ่มที่สุดของหัวไหล่เพื่อจะลดอาการปวดบวม ให้ประคบน้ำแข็งเป็นเวลา 10-15 นาทีทุกชั่วโมง จากนั้นค่อยลดความถี่ลงตามอาการปวมบวมบริเวณหัวไหล่ที่ลดลง  กดน้ำแข็งลงบนหัวไหล่โดยใช้ผ้าพันแผลหรือหนังยางคอยรัดไว้ก็ช่วยควบคุมอาการอักเสบได้ ให้หาผ้าขนหนูบางๆ มาพันรอบก้อนน้ำแข็งหรือแผ่นประคบเย็นเสมอ เพื่อป้องกันผิวหนังไม่ให้ถูกความเย็นกัด ยาแก้อักเสบชนิดไม่มีสเตียรอยด์ (NSAIDs) อย่างเช่น ไอบูโปรเฟน นาพร็อกซิน หรือแอสไพริน เป็นทางแก้เฉพาะหน้าในการรับมืออาการปวดหรือการอักเสบตรงหัวไหล่ พวกมันหาซื้อได้ตามร้านขายยาและร้านของชำทุกแห่ง พึงจดจำไว้ว่ายาเหล่านี้มีผลกระทบต่อท้อง ตับและไต ดังนั้นทางที่ดีจึงไม่ควรใช้มันนานเกิน 2 สัปดาห์ติดต่อกันและต้องกินยาหลังอาหาร  ถามหมอเรื่องปัญหาการรักษาที่มีกับยาที่คุณใช้ก่อนจะใช้ยาเหล่านี้ ทำตามคำแนะนำบนซองยาหรือตามที่หมอแนะนำ อีกทางหนึ่งคุณจะลองยาแก้ปวดที่วางขายทั่วไปอย่างอะซีตามิโนเฟน (acetaminophen) พวกไทลีนอลกับพาราเซตามอล หรือยาคลายกล้ามเนื้อพวกไซโคลเบนซาพรีน (cyclobenzaprine) สำหรับแก้ปวดหัวไหล่ก็ได้ แต่ห้ามใช้มันควบคู่ไปกับยากลุ่ม NSAID ถ้าการปวดไหล่เป็นอาการปวดทั่วๆ ไปที่ไม่ได้เสียวแปลบหรือเจ็บร้าวเหมือนถูกแทงในเวลาขยับเขยื้อนหรือมีการไหล่หลุด ก็เป็นไปได้ว่าคุณคงมีอาการกล้ามเนื้อตึง กล้ามเนื้อที่ตึงเพียงเล็กน้อยตอบสนองกับการยืดเบาๆ ได้ดี เพราะมันคลายความตึงของกล้ามเนื้อ ช่วยให้เลือดลมไหลเวียนและมีความยืดหยุ่นดีขึ้น โดยทั่วไป ให้เกร็งไหล่ค้างไว้ (โดยไม่ต้องกระดกขึ้นลง) สัก 30 วินาทีและทำ 3 หนต่อวันจนกระทั่งอาการหายไป   การพยายามป้องกันไหล่ที่ปวดอยู่โดยการไม่ยอมขยับมันหรือจับใส่ผ้าคล้องแขนอาจไปเพิ่มความเสี่ยงเป็นข้อไหล่ติด (adhesive capsulitis) หรือ "ไหล่แข็ง" ซึ่งจะเกิดจากเนื้อเยื่ออักเสบ เกิดอาการแข็งเรื้อรัง และลดระยะการขยับเขยื้อนได้น้อยลง ในระหว่างที่ยืนหรือนั่ง ให้เอื้อมไปรอบด้านหน้าลำตัวจับข้อศอกข้างตรงข้าม ค่อยๆ ดันหลังศอกขึ้นจนกระทั่งคุณรู้สึกตึงตรงหัวไหล่ข้างที่เอื้อมไปจับ ในระหว่างที่ยืนหรือนั่ง เอื้อมไปข้างหลังที่หัวไหล่แล้วประสานกับมืออีกข้าง (ตามภาพด้านบน) ค่อยๆ ดึงมือจนหัวไหล่ข้างที่ปวดรู้สึกตึง ถ้าไหล่ที่ปวดนั้นเกิดจากการออกกำลังกายจนเกินไป (โดยเฉพาะในขณะการทำงาน) คุณอาจได้รับประโยชน์จากการออกกำลังเพิ่มความแข็งแกร่ง โดยถ้าคุณทำอย่างปลอดภัยและถูกวิธี เมื่ออาการปวดเริ่มต้นเริ่มทุเลาลง ให้เริ่มออกกำลังกล้ามเนื้อหัวไหล่แบบเบาๆ ให้เป็นประจำ กล้ามเนื้อที่แข็งแรงกว่าอย่างกล้ามเนื้อโคนแขนและเอ็นข้อไหล่นั้นสามารถรับมือกับอาการตึงล้าที่ทำให้เกิดปวดหัวไหล่ได้ และลดความเป็นไปได้ที่อาการจะหวลกลับมา  ออกกำลังโดยมีครูฝึกหรือนักกายภาพบำบัดช่วยเพื่อให้แน่ใจว่าคุณออกได้ถูกต้อง ให้แน่ใจว่าได้อบอุ่นกล้ามเนื้อไหล่ก่อนออกกำลัง แนะนำให้อาบน้ำอุ่นหรือแปะแผ่นร้อนหรือแค่ออกกำลังเบาๆ ก่อนไปยกเวท เพราะกล้ามเนื้อไหล่จะได้ยืดหยุ่นมากขึ้น ถึงแม้การได้พัก ประคบน้ำแข็งและใช้ยาทั่วไปจะช่วยรักษาอาการปวดไหล่แบบชั่วคราว แต่อาการปวดไหล่เรื้อรังนั้นเกิดจากไขข้อและภาวะเสื่อมอื่นๆ ที่ต้องใช้วิธีการรักษาแตกต่างออกไป เช่น สำหรับไหล่ที่เกิดไขข้อเสื่อมโดยไม่อักเสบ (ประเภทล้าและฉีกขาด) การใช้ไอร้อนประคบก่อนเป็นอย่างแรกในตอนเช้าอาจลดอาการปวดลง ทั้งยังลดอาการไหล่ยึดและทำให้ขยับไหล่ได้ง่ายขึ้น  ในฐานะที่เป็นตัวให้ไอร้อนแล้ว ถุงสมุนไพรที่ผ่านการไมโครเวฟมาถือว่าใช้งานได้ดีและมักใช้ร่วมกับการบำบัดด้วยกลิ่นหอม (อย่างกลิ่นลาเวนเดอร์) ซึ่งมีคุณสมบัติช่วยผ่อนคลาย อาหารเสริมอย่างเช่นกลูโคซามีน (glucosamine), คอนดรอยติน (chondroitin), เมทิล ซัลโฟนิน มีเทน (MSM) และน้ำมันปลาหลายชนิดอาจช่วยหล่อลื่นและหล่อเลี้ยงข้อต่อเสื่อมได้
ไปหาหมอ. พบนักกายภาพบำบัด. ฉีดคอร์ติโซน. คิดถึงการผ่าตัดเป็นทางออกสุดท้าย. รับการนวดไหล่. คิดเรื่องการฟังเข็ม. พบหมอจับกระดูก. พักการใช้ไหล่. ใช้น้ำแข็งประคบไหล่. ใช้ยาที่มีวางขายทั่วไป. ทำการยืดไหล่เบาๆ. สร้างความแข็งแกร่งให้ไหล่. แยกความแตกต่างระหว่างอาการปวดชั่วคราวกับอาการปวดเรื้อรัง.
https://www.wikihow.com/Stop-Shoulder-Pains https://www.wikihow.com/Stop-Shoulder-Pains https://www.wikihow.com/Stop-Shoulder-Pains
Seeking Medical Treatments Seeking Alternative Treatments Using Home Treatments